Lonmin-voorsitter tree afRoger Phillimore Foto: Lonmin Lonmin het Maandag aangekondig dat die voorsitter van sy raad en direkteur, Roger Phillimore, aan die einde van April aftree. “Brian Beamish, ŉ onafhanklike nie-uitvoerende direkteur wat op 1 November 2013 by die raad aangesluit het, sal van 1 Mei 2014 sy pos inneem as waarnemende voorsitter van die raad van direkteure,” het die maatskappy in ŉ verklaring gesê. Beamish, ŉ ingenieur, is al 36 jaar lank by die Anglo American-groep, hoofsaaklik in bedryfs- en leierskaprolle. “Ek is tevrede dat my opvolger so ŉ ervare en bekwame leier is,” het Phillimore oor Beamish se aanstelling gesê. “Roger was ŉ steunpilaar vir my sedert ek by Lonmin aangekom het,” het Ben Magara, hoof uitvoerende beampte, gesê. “Ek sal altyd dankbaar wees vir sy ondersteuning en wyse raad.” -SAPA